Debat mbi dyqanet e armëve
Në SHBA, dyqanet e shitjes së armëve janë pjesë e debatit të ashpër mbi të drejtën e armëmbajtjes
Amendamenti i dytë i Kushtetutës amerikane mbron të drejtën e një personi për të mbajtur armë, por kjo e drejtë ka nxitur një debat të ashpër në të gjithë vendin, sidomos pas çdo incidenti vrasjesh masive. Një nga pikat e debatuara janë dyqanet e armëve, fusha e tyre e veprimit dhe mënyra e shitjes së armëve. Korrespondenti i Zërit të Amerikës Anush Avetisyan vizitoi një dyqan të ri armësh në periferi të Uashingtonit, hapja e të cilit ka nxitur reagime të shumta. Para hapjes së këtij dyqani të ri armësh, në qytetin e Arlingtonit në Virxhinia, rreth katër mijë njerëz nënshkruan një peticion për të shprehur kundërshtimin e tyre. Banorët e lagjes janë të shqetësuar pasi dyqani ndodhet më pak se një kilometër nga një shkollë fillore dhe një çerdhe. Por, zyrtarët e Arlingtonit thonë se ata nuk mund të pengojnë ligjërisht hapjen e dyqanit dhe u detyruan ta trajtonin këtë ashtu si hapjen e çdo dyqani tjetër të shitjes me pakicë. Kundërshtarët thonë se dyqani mund të mbyllej nëse pronarja e ndërtesës, Ekaterina Varley, do të refuzonte të jepte me qera lokalin për një dyqan armësh. Por zonja Varley, mbështetëse e amendamentit të dytë, thotë se ajo mund t’ia japë me qira kujt të dojë hapësirat e ndërtesës. Mbrojtësit e dyqanit thonë se armët janë për vetëmbrojtje dhe për gjueti. thotë Stephen Gutowski, armëmbajtës Por, kundërshtarët e armëmbajtjes theksojnë se armë të tilla janë përdorur në shumë incidente vrasjesh masive, duke përfshirë vrasjen e nxënësve në shkollën fillore Sandy Hook në Connecticut. thotë një protestuese Ky punonjës dyqani thotë se një njeri nuk mundet thjesht të hyjë në dyqan dhe të blejë armë, atyre u bëhet kontrolli i biografisë para blerjes së një arme. thotë John, punonjës i dyqanit Por Mark Levin, anëtar i Dhomës së Delegatëve në Virxhinia, thotë se kontrollet e biografisë nuk janë gjithmonë të efektshme. Pronarët e dyqaneve shpresojnë që biznesi i tyre do të ketë sukses pavarësisht protestave. Në ditën e hapjes, dhjetëra mbështetës të armëmbajtjes erdhën për të përkrahur dyqanin dhe të drejtën e hapjes së tij në këtë lagje periferike.